Rikunarita-ORG/Wikinium huggingface dataset:
# Letohrádok

Letohrádok Hvězda, Česko
**Letohrádok** alebo zriedkavo **letohrad** je samostatne stojaci obytný dom, vybudovaný v záhrade, parku či v prírode, ktorý slúži najmä na letné ubytovanie (v minulosti letné sídlo šľachtica) ale prípadne aj na trvalé bývanie (najčastejšie jednej rodiny). Stávajú najmä v tichom ústraní a blízko lesov, aby poskytli svojim obyvateľom čo najviac pokoja a zdôraznili rozdiel medzi ruchom mesta a pokojnou atmosférou svojho okolia.

Bývajú postavené v konkrétnom slohu a skladajú sa zo skupiny miestností, ktoré sú obohatené o arkiere, verandy, alebo sú rozčlenené pomocou veží, vežičiek alebo vikierov. Sú symetricky a harmonicky umiestnené do svojho okolia, aby nenarušovali dojem záhrad, lesíkov alebo záhonov. Napriek tomu, že slúžia väčšinou na sezónne ubytovanie, bývajú prepychovo zariadené. Menšie letohrádky mávajú len jedno podlažie, väčšie ponechávajú na prízemí miestnosti používané cez deň a na poschodí sa nachádzajú spálne alebo hosťovské izby. Miestnosti spojené so služobníctvom a kuchyňou sú v suteréne alebo v bočných krídlach budovy.

## Iné projekty

Commons* Commons ponúka multimediálne súbory na tému **Letohrádok**
# Herbert George Wells

|  |
| --- |
| Herbert George Wells |
| anglický spisovateľ |
|  |
| Narodenie | 21. september 1866 Bromley, Spojené kráľovstvo |
| Úmrtie | 13. august 1946 (79 rokov) Londýn, Spojené kráľovstvo |
| Podpis |  |
| Odkazy |
| Projekt Gutenberg | Herbert George Wells (plné texty diel autora) |
| Commons |  Herbert George Wells |
|

|  |  |
| --- | --- |
|  |  Britský portál  Biografický portál |

 |

**Herbert George Wells** (\* 21. september 1866, Bromley, Spojené kráľovstvo – † 13. august 1946, Londýn ), bol anglický spisovateľ. Spolu s francúzskym spisovateľom Julesom Verneom je nazývaný "otec science fiction". Pôvodným povolaním bol chemik.

Spolu s G. B. Shawom založil Fabiánsku spoločnosť, ktorá šírila teóriu fabiánskeho socializmu. Tzn., že pomocou postupných reforiem zanikne kapitalizmus a vznikne socializmus.

Je po ňom nazvaný kráter H. G. Wells na odvrátenej strane Mesiaca.

## Dielo

Jeho tvorbu ovplyvnil Jules Verne a T. H. Huxley. Jeho diela sú sociálno vedecké utópie, do ktorých sa výrazne premietli jeho socialistické názory. Možno ich označiť za kolektivistické diela.

### Sci-fi

* 1895 - *Stroj času* (*The Time Machine*)
* 1896 - *The Island Of Dr. Moreau*
* 1897 - *Neviditeľný* (*The Invisible Man*)
* 1898 - *Vojna svetov* (*The War of the Worlds*)
* 1901 - *Prví ľudia na Mesiaci* (*The First Men on the Moon*)

### Romány

* 1909 - Tono-Bungay (Tono-Bungay)
* 1910 - *Príbeh pána Pollyho* (*The History of Mr. Polly)*

### Po slovensky

* 1943 - *Prví ľudia na Mesiaci* (*The First Men on the Moon*)
* 1959 - *Príbeh pána Pollyho* (*The History of Mr. Polly*)
* 1984 - *Vojna svetov* (*The War of the Worlds*)
* 1987 - Tono-Bungay (Tono-Bungay)
* 1988 - *Neviditeľný* (*The Invisible Man*)
* 2003 - *Stroj času* (*The Time Machine*)

## Referencie

## Iné projekty

WikicitátyCommons* Wikicitáty ponúkajú citáty od alebo o **Herbert George Wells Commons ponúka multimediálne súbory na tému **Herbert George Wells**

## Externé odkazy

* H. G. Wells v Internet Movie Database (po anglicky)
* Záznam rozhovoru Wellsa so Stalinom
# Elektrický prúd (pohyb častíc)

O veličine pozri *Elektrický prúd (veličina).*
**Elektrický prúd** je usporiadaný pohyb nosičov elektrického náboja (elektrónov, iónov) v látkach v plynnom, kvapalnom alebo v tuhom skupenstve (prípadne aj vo vákuu). Podmienkou vzniku elektrického prúdu v látke je prítomnosť nosičov elektrického náboja (voľných častíc s elektrickým nábojom) a utvorenie elektrického poľa v tejto látke. Keď vodičom tečie elektrický prúd, vodič sa zohrieva a môžu v ňom nastať aj chemické zmeny; v jeho okolí vzniká magnetické pole. Intenzitu elektrického prúdu udáva rovnomenná veličina - pozri elektrický prúd (veličina).

Rozlišuje sa:

* Jednosmerný prúd, t.j. prúd, ktorý v čase nemení ani veľkosť, ani smer.
* Striedavý prúd, t.j. prúd, ktorého veľkosť sa v čase mení s určitou periódou, pričom jeho stredná hodnota je nulová. Časový priebeh (tvar) prúdu môže byť ľubovoľný, najčastejšie sa môžeme stretnúť so sínusovým priebehom. Ďalšími typmi priebehu môžu byť pílovité, obdĺžnikové alebo ľubovoľné iné.

V praxi sa môžu vyskytovať prúdy, ktoré majú aj striedavú aj jednosmernú zložku.

## Iné projekty

Commons* Commons ponúka multimediálne súbory na tému **Elektrický prúd (pohyb častíc)**
# Ford 3-Ton M1918

Ford 3-Ton M1918
**Ford 3-ton M1918 tank** bol americký ľahký tank prvej svetovej vojny a jeden z prvých projektov tankov realizovaných v Spojených štátoch. Išlo o malé vozidlo pre dvojčlennú posádku, vyzbrojené jedným guľometom M1919 Browning, ktoré dosahovalo maximálnu rýchlosť 12,8 km/h (8 mph).

## História

Vývoj trojtonového tanku firmy Ford sa začal v polovici roku 1918 s plánom doplniť ním výzbroj Amerických expedičných síl vedľa Renaultu M1917. Počiatočnú výrobnú sériu predstavovalo pätnásť vozidiel, z ktorých jedno bolo odoslané do Francúzska ku skúškam. Celkom bola zadaná výroba 15 000 exemplárov, ale americké tankové vojsko pociťovalo, že vozidlo nespĺňa jeho požiadavky na tank, a s uzavretím prímeria na západnej fronte bola zákazka na ďalšiu výrobu zrušená. Zostalo iba pätnásť exemplárov vyrobených počas vojny.

## Zachované exempláre

Je známy jeden zachovalý exemplár, ktorý sa nachádza v *National Infantry Museum* vo Fort Benning, v Georgii.

## Zdroj

*Tento článok je čiastočný alebo úplný preklad článku Ford 3-Ton M1918 na českej Wikipédii.*
# Heavy Tank M6

Heavy Tank M6
**Heavy Tank M6** bol americký ťažký tank z obdobia druhej svetovej vojny. Tank bol vyvíjaný od roku 1940 do roku 1942. Medzi novembrom 1940 a februárom 1943 bolo vyrobených celkom 40 vozidiel overovacej série, pôvodne označených **T1**, ale vozidlo sa nezúčastnilo žiadnej akcie. Dôvodom bola ako logistická náročnosť na lodný priestor, ktorý by si taký tank vyžiadal pri transporte na zámorské bojisko (dvojnásobný oproti tanku M4 Sherman) tak očakávané problémy, ktoré by príslušné vozidlo muselo prekonávať pri útočných operáciách, vzhľadom k svojej hmotnostnej nekompatibilite s existujúcim ženijním vybavením US Army. Vozidlo napriek tomu poslúžilo pri vývoji progresívnych konštrukčných prvkov neskôr uplatnených na sériových stredných tankoch americkej armády, ako napríklad hydraulického pohonu otáčania veže, systému stabilizácie výzbroje, alebo technológie výroby odlievaného pancierovania.

## Zdroj

*Tento článok je čiastočný alebo úplný preklad článku M6 Heavy Tank na českej Wikipédii.*
# Nieuport 11

|  |
| --- |
| Nieuport 11 |
|  Bert Hall & Nieuport 11 C.1

---

 |
| Typ | stíhacie lietadlo |
| Výrobca | Nieuport |
| Konštruktér | Gustave Delage |
| Zavedený | január 1916 |
| Hlavný používateľ | Aéronautique Militaire |
|

|  |  |
| --- | --- |
|  |  Letecký portál |

 |

**Nieuport 11** bol francúzsky stíhací dvojplošník z čias prvej svetovej vojny. Bol skonštruovaný v reakcii na veľkú prevahu nemeckých stíhačiek v roku 1915. Fokkerove jednoplošníky zaistili centrálnym mocnostiam leteckú nadvládu a členom Trojdohody sa tak výrazne sťažilo uskutočňovanie leteckého prieskumu.

## Vznik a vývoj

Gustave Delage zmenšil svoj predchádzajúci typ Nieuport 10 a vytvoril tak malý a ľahký jedenapolplošník (pilotmi nazývaný *Bébé*), ktorý bol omnoho rýchlejší než nemecké Fokkery.

Jedenapolplošník je lietadlo, ktorého horné krídlo má bežnú veľkosť s dvomi nosníkmi a menšie dolné krídlo s jedným nosníkom. Aj cez spevnenie vzperami tvaru V malo spodné krídlo tendenciu sa pod väčším tlakom krútiť a ohýbať. Nieuport 11 už bol vybavený krídelkami na rozdiel od zastaraného ohýbania krídel u konkurenčných Fokkerov.

Hlavou výhodou Fokkerových jednoplošníkov bola výzbroj v podobe synchronizovaných guľometov, ktoré mohli strieľať skrz točiacu sa vrtuľu. V tom čase spojenci nedisponovali podobnou technológiou, a tak bol na Nieuport 11 montovaný guľomet Lewis alebo Hotchkiss nad horné krídlo, odkiaľ mohol strieľať mimo okruh vrtule. Nevýhodou takého riešenia bolo komplikované dobíjanie zbrane.

## Operačné nasadenie

Bébé bol dodávaný na západnú frontu od januára 1916 a počas jedného mesiace ich bolo v službe už 90. Nieuporty 11 boli dodávané francúzskej Aviation Militaire, britskej Royal Naval Air Service a holandskej, belgickej, ruskej a talianskej armáde. (Viac ako 450 ich bolo vyrobených v licencii talianskymi firmami.)

Niektoré Nieuporty 11 boli upravené pre odpaľovanie neriadených rakiet z krídelných vzpier.

## Užívatelia

Nieuport-Macchi 11.000
* Belgicko
* Česko-Slovensko
* Francúzsko
* Taliansko
* Holandsko
* Rumunsko,
* Rusko,
* Srbsko
* Siam

prevádzkoval 2 stroje
* Ukrajina

prevádzkovala 1 stroj
* Spojené kráľovstvo

## Špecifikácia (Nieuport 11)

Červený Nieuport 11 Jeana Navarra
### Technické údaje

* Posádka: 1 (pilot)
* Rozpätie: 7,52 m
* Dĺžka: 5,64 m
* Výška: 2,45 m
* Nosná plocha: 13,30 m²
* Hmotnosť prázdneho stroja: 320 kg
* Vzletová hmotnosť : 480 kg
* Pohonná jednotka: 1x rotačný motor Le Rhône 9C
* Výkon pohonnej jednotky: 59 kW (80 k)

### Výkony

* Maximálna rýchlosť:' 167 km/h
* Dolet: 2,5 hod
* Dostup: 5 300 m
* Stúpavosť: 15 min do 3 000 m

### Výzbroj

* 1x guľomet Lewis kalibru 7,7 mm alebo Hotchkiss kalibru 8 mm nad horným krídlom

## Iné projekty

Commons* Commons ponúka multimediálne súbory na tému **Nieuport 11**

## Zdroj

*Tento článok je čiastočný alebo úplný preklad článku Nieuport 11 na českej Wikipédii.*

|  |  |
| --- | --- |
|  | Letecký portál Francúzsky portál |
# Kazetová munícia

Kazetová munícia, hlavica rakety MGR-1 Honest John s viditeľnou chemickou submuníciou.
**Kazetová munícia** je forma munície typu vzduch-zem alebo zem-zem, ktorá pri zásahu uvoľňuje alebo vystreľuje menšiu submuníciu - menšiu explodujúcu muníciu alebo kovové guličky. Je vhodná na likvidáciu živej sily alebo ľahko pancierovaných vozidiel, odparkovaných nekrytých lietadiel a podobne. Špeciálne typy kazetovej munície sú určené na ničenie pristávacích dráh, obrnenej techniky alebo vedení elektrickej energie a na rozprašovanie chemických alebo biologických zbraní. Môže byť použitá aj na rozmetanie nášľapných mín alebo aj nesmrtiacich predmetov, ako sú propagandistické letáky.

Keďže kazetové bomby uvoľňujú veľa malých bômb na pokrytie širokej oblasť (plochy rádovo 100x100 m), predstavujú riziko pre civilistov, ktorí môžu byť počas útokov zasiahnutí. Nevybuchnuté bomby môžu zabíjať alebo mrzačiť civilistov a/alebo neúmyselné ciele dlho po skončení konfliktu (ako pozemné míny) a ich lokalizácia a odstránenie je nákladné. Miera zlyhania výbušnej submunície sa pohybuje od 2 do 40 %.

Kazetová munícia je zakázaná v štátoch, ktoré ratifikovali Dohovor o kazetovej munícii, prijatý v Dubline v Írsku v máji 2008. Dohovor nadobudol platnosť a stal sa záväzným medzinárodným právom po ratifikácii štátov 1. augusta 2010, šesť mesiacov po jeho ratifikácii do 30. štátov. K 10. februáru 2022 sa k dohovoru pripojilo celkovo 123 štátov, keďže 110 štátov je zmluvnými stranami a 13 signatárov.

Prvé kazetové bomby boli vyvinuté Nemeckom počas druhej svetovej vojny. Bola to tzv. motýliková bomba Sprengbombe Dickwandig 2 kg skrátene SD 2.

## Referencie

## Iné projekty

Commons* Commons ponúka multimediálne súbory na tému **Kazetová munícia**

## Zdroj

*Tento článok je čiastočný alebo úplný preklad článku Cluster munition na anglickej Wikipédii.*
# Heckler & Koch P30

| Heckler & Koch P30 |
| --- |
|  |
| Typ: | pištoľ |
| Miesto pôvodu: | Nemecko |
| História výroby |
| Výrobca: | Heckler & Koch |
| Vyrobené: | 2006 |
| Varianty: | pozri sekcia varianty |
| Základné údaje |
| Hmotnosť: | 740 g (nenabitá) |
| Dĺžka: | 177 mm |
| Dĺžka hlavne: | 98 mm |
| Typ náboja: | 9 × 19 mm Parabellum |
| Kaliber: | 9mm |
| Zásobovanie muníciou: | 15 nábojov |

**Heckler & Koch P30**, tiež aj **HK P30** je vylepšenou verziou úspešnej Heckler & Koch P2000. Výrobca ju uvádza na trh ako ideálnu policajnú pištoľ, vhodnú aj pre sebaobranu.

HK P30 používa klasický Browningov typ uzamykania záveru. Rám pištole je vyrobený z polyméru. Pištoľ je vhodná pre ľaváka i praváka.

## Varianty

* **P30(základná verzia)* – špeciálna bezpečnostná spúšť, bicie kladivko zostáva napnuté, vypína sa centrálne umiestnenou vypínacou pákou
* **P30 V1** – ako zákl. verzia, bez vypínacej páky. Odpor spúšte je 20N
* **P30 V2** – ako V1, odpor spúšte je 32,5N
* **P30 V3** – SA/DA spúšť
* **P30 V4** – ako V1, odpor spúšte je 27,5N
* **P30 V5** – DAO, odpor spúšte je 36N
* **P30 V6** – ako V5, odpor spúšte je 39N

## Externé odkazy

* Špecifikácia HK P30 (po anglicky)
* Stránky výrobcu Archivované 2010-01-06 na Wayback Machine (po anglicky)
# Heckler & Koch MP7

| Heckler & Koch MP7 |
| --- |
|  MP7 |
| Typ: | PDW |
| Miesto pôvodu: | Nemecko |
| História výroby |
| Výrobca: | Heckler & Koch |
| Vyrobené: | 2001 |
| Základné údaje |
| Hmotnosť: | 1.8 kg (prázdna) |
| Dĺžka: | 340 mm (pažba zasunutá) / 541 mm (pažba vysunutá) |
| Dĺžka hlavne: | 180 mm |
| Typ náboja: | 4.6x30mm |
| Kadencia: | 950 rán/min (v závislosti od druhu munície) |
| Účinný dostrel: | 200 m |
| Zásobovanie muníciou: | schránkový na 20 alebo 40 nábojov |

**Heckler & Koch MP7** je PDW nemeckej výroby vyrábaná firmou Heckler & Koch.

Prvý prototyp vznikol v roku 1999 ako odpoveď na belgický FN P90. Masovo sa začal vyrábať v roku 2001. Ako prvý ho začala používať nemecká armáda Bundeswehr a špeciálna jednotka KSK (skratka Kommando Spezialkräfte ). Neskôr ho začala používať aj britská a malajzijská polícia, kórejské špeciálne tímy a írska polícia ako náhradu za samopal Uzi.

MP7 je PDW, čiže je malý a ľahký. Používa taký istý mechanizmus ako útočná puška G36. Je vyrobený z polymérových častí. Používa špecifickú muníciu 4.6 mm, ktorá dokáže prejsť cez kevlar. Predchádzajúce zbrane od Heckler & Koch, napr. samopal MP5 alebo pištoľ USP nedokázali kevlar preraziť. MP7 je možné rôzne modifikovať, pretože na vrchu a na boku hlavne má nadstavec Picattiny rail, na ktorý sa dajú pripevniť rôzne baterky, optiky, laserové zameriavače a pod. Na hlaveň sa ešte dá nasadiť tlmič. V roku 2009 ho zaviedli do výbavy aj Ozbrojené sily Slovenskej republiky.

MP7 s tlmičom.
## Iné projekty

Commons* Commons ponúka multimediálne súbory na tému **Heckler & Koch MP7**
# Oheň

O iných významoch výrazu *Oheň* pozri *Oheň (rozlišovacia stránka)*.
Oheň v podobe plameňov
**Oheň** môže byť:

* viditeľný vonkajší sprievodný jav (prejav) prudkých silno exotermických reťazových reakcií, ktoré prebiehajú v otvorených reakčných sústavách
* (najmä perzistentný) viditeľný vonkajší sprievodný jav (prejav) horenia (definovaného ako rýchla oxidačná exotermická reakcia, pri ktorej vzniká svetlo); oheň môže byť v dvoch formách: plameň a/alebo tlenie (žeravá látka)
* prírodný činiteľ (sila) alebo aktívny princíp účinkujúci pri horení; ľudovo chápaný ako látka viditeľná v podobe plameňa alebo červeného či bieleho rozžeravenia
* rýchle ale perzistentné horenie (definované ako exotermická reakcia, pri ktorej vzniká svetlo)
* horenie, najčastejšie na vzduchu
* ľuďmi riadené (kontrolované) horenie vo vopred určenom ohraničenom priestore, čiže opak požiaru
* požiar

## Podmienky vzniku a priebehu ohňa

Na vznik a priebeh horenia (ako prejavu rýchlej oxidačnej exotermickej reakcie za vzniku svetla), a tým aj ohňa (ak je definovaný ako prejav takto definovaného horenia), je potrebná prítomnosť nasledujúcich faktorov:

* horľavina (palivo)
* oxidačné činidlo, t.j. buď vzdušný kyslík alebo látka uvoľňujúca v priebehu horenia kyslík (napr. peroxid)
* iniciátor horenia, t.j. plameň, iskra alebo teplota (samo)vznietenia

## Druhy ohňa

Podľa horľavých materiálov sa rozlišuje:

* Oheň typu A je oheň, ktorým horia obyčajné horľavé látky (napr. papier, drevo, odev, niektoré plasty atď.).
* Oheň typu B je oheň, ktorým horia kvapalné a plynné látky ako benzín, alebo oleje, ktoré nezanechávajú žiadnu pahrebu, alebo popol.
* Oheň typu C je oheň, ktorý vzniká v elektrických zariadeniach.
* Oheň typu D je oheň, ktorým horia horľavé kovy (titán, zirkón, sodík, draslík a podobne).

Podľa farby plameňa sa rozlišuje [chýba zdroj]:

* žltý plameň – svietivý, ale obyčajne s nižšou teplotou
* modrý plameň – menej svietivý, ale teplejší

Farbu plameňa však môžu podmieniť aj látky, ktoré sú v ňom prítomné. Ide napríklad o sodík (žlto), draslík (modrofialovo), lítium (karmínovočerveno), či iné.

## Názory na oheň

V stoicizme je oheň všeprenikajúci jemný živel, ktorý riadi chod sveta. Nič neuniká spod jeho vlády. Je to neodvratný osud sveta. Jeho aktívnou stránkou je pneuma.

Podľa Herakleita je oheň prírodná pralátka, z ktorej vznikol svet, jednotlivé veci v ňom i duša. Podľa Herakleita je večne živý a neustále nadobúdajúci nové formy. Oheň je nositeľom rozumu vo svete i v človeku.

## Referencie

## Iné projekty

WikicitátyCommons* Wikicitáty ponúkajú citáty od alebo o **Oheň Commons ponúka multimediálne súbory na tému **Oheň**

## Externé odkazy

* Ziman, M.: Čo je oheň? Archivované 2011-10-16 na Wayback Machine
# Štandardná varieta (hovorový štýl)

**Štandardná varieta** alebo **štandard** alebo **štandardná forma (jazyka)** alebo **bežná varieta** je (v deleniach jazyka podľa Horeckého a podobných deleniach) je varieta/forma národného jazyka používaná v každodennom pracovnom a mimopracovnom styku. Na rozdiel od spisovnej variety je výraznejšie regionálne diferencovaná, podľa niektorých názorov v slovenčine možno hovoriť o západoslovenskom, stredoslovenskom a východoslovenskom variante štandardnej variety. V slovenčine je štandardná varieta v podstate identická s hovorovým štýlom jazyka.

Delenie jazyka podľa Horeckého a podobne je takéto: *spisovná varieta (celonárodná spisovná forma) - štandardná varieta (štandardná spisovná forma) - subštandardná varieta (subštandardná spisovná forma) [- nadnárečová varieta (nadnárečová forma)] - nárečová varietu (nárečovú formu) [- a ako špecifická skupina jazyk umeleckej literatúry]*.

Horecký vymedzuje štandardnú varietu (uňho "štandardná forma") pre slovenčinu týmito znakmi:

* zachovávanie gramatickej stavby zhodnej so spisovnou formou
* nezachovávanie zásady vzornej výslovnosti
* voľné používanie niektorých väzieb (zahájiť činnosť).
* prenikanie niektorých českých slov ako citátov (presňidáfka); vznik a používanie veľa neologizmov (pripomienkovať)
* na rozdiel od spisovnej variety prevláda hovorená podoba
* ľahšia infiltrácia z iných jazykov (závisieť na niečom; kočka)

## Pozri aj

* spisovný jazyk

## Zdroje

*
* slovenský jazyk. In: MISTRÍK, Jozef, et al. *Encyklopédia jazykovedy*. 1. vyd. Bratislava : Obzor, 1993. 513 s. ISBN 80-215-0250-9. S. 399.